De største norske, landsomfattende miljøorganisasjonene er Framtiden i våre hender (ca. 40 000 medlemmer), Norges Naturvernforbund (24 000 medlemmer), og Natur og Ungdom (over 7000 medlemmer). Internasjonale miljøorganisasjoner hvor norske enkeltpersoner og/eller organisasjoner er medlemmer omfatter blant annet Greenpeace (nesten 3 millioner støttemedlemmer), World Wide Fund for Nature (ca. 5 mill. medlemmer, hvorav ca. 7000 i Norge) og European Environmental Bureau (hvor Bellona og Norsk forening mot støy er medlemmer).